[pic] | EURÓPAI BIZOTTSÁG |

Brüsszel, 2011.4.1.

COM(2011) 170 végleges

2009/0060/B (COD)

A BIZOTTSÁG VÉLEMÉNYEaz Európai Unió működéséről szóló szerződés 294. cikke (7) bekezdésének c) pontja alapjána demokrácia és az emberi jogok világszintű előmozdítása finanszírozási eszközének (a demokrácia és az emberi jogok európai eszköze) létrehozásáról szóló 1889/2006/EK rendelet módosításárólszóló európai parlamenti és tanácsi rendelet

javaslatára vonatkozó tanácsi állásponthoz fűzött európai parlamenti módosításokról

2009/0060/B (COD)

A BIZOTTSÁG VÉLEMÉNYEaz Európai Unió működéséről szóló szerződés 294. cikke (7) bekezdésének c) pontja alapjána demokrácia és az emberi jogok világszintű előmozdítása finanszírozási eszközének (a demokrácia és az emberi jogok európai eszköze) létrehozásáról szóló 1889/2006/EK rendelet módosításárólszóló európai parlamenti és tanácsi rendelet

javaslatára vonatkozó tanácsi állásponthoz fűzött európai parlamenti módosításokról

1. BEVEZETÉS

Az Európai Unió működéséről szóló szerződés 294. cikke (7) bekezdésének c) pontja előírja, hogy a Bizottság nyilvánítson véleményt az Európai Parlament által második olvasatban javasolt módosításokról. A Parlament által javasolt módosításokról a Bizottság véleménye a következő:

2. Előzmények

A javaslat megküldése a Parlamentnek és a Tanácsnak: 2009. április 21.

COM(2009) 194 végleges – 2-2009/0060B COD dokumentum, helyesbítés: 2009. november 30., módosítás: 2009. december 1. (a Lisszaboni Szerződés hatálybalépése)

Az Európai Parlament véleménye (első olvasat): 2010. október 21.

A módosított javaslat megküldése a Parlamentnek és a Tanácsnak: nem volt

Politikai megállapodás a Tanács álláspontjáról: nem volt

A tanácsi álláspont hivatalos elfogadása: 2010. december 10.

Az Európai Parlament véleménye (második olvasat): 2011. február 3.

3. A Bizottság javaslatának célja

Az Unió külső fellépésekre vonatkozó különböző pénzügyi eszközei között kisebb következetlenség mutatkozik az adókkal, vámokkal és egyéb díjakkal kapcsolatos költségek uniós támogathatóságának tilalmára vonatkozó elv alóli kivételek tekintetében.

A fejlesztési együttműködés finanszírozási eszközének létrehozásáról szóló 1905/2006/EK rendelet és a demokrácia és az emberi jogok világszintű előmozdítása finanszírozási eszközének (a demokrácia és az emberi jogok európai eszköze) létrehozásáról szóló 1889/2006/EK rendelet nem biztosít rugalmasságot az említett költségek finanszírozása támogatásának tilalma alól. A többi eszköz úgy rendelkezik, hogy az uniós támogatás „elvben” nem használható fel a szóban forgó költségek finanszírozására. A többi eszköz tehát eseti alapon rugalmasságot biztosít, és az engedélyezésre jogosult illetékes tisztviselő indokolt esetben úgy dönthet, hogy a hatékony és eredményes pénzgazdálkodás, valamint a programok és a projektek megfelelő végrehajtása érdekében elfogadja a támogathatóságot. Ezt a rugalmasságot pedig feltétlenül fenn kell tartani arra az esetre, ha a mentesítési mechanizmusok hiányából vagy kivitelezhetetlenségéből adódóan (például a kedvezményezett országok rendkívül bonyolult eljárásai miatt vagy regionális projektek esetében) a megtorpanás kockázata lép fel.

A külső fellépésekre vonatkozó pénzügyi eszközök félidős értékelése keretében a Bizottság ennek megfelelően javasolta a fejlesztési együttműködési eszköz és a demokrácia és az emberi jogok európai eszköze vonatkozó rendelkezéseinek a többi eszköz rendelkezéseivel való összehangolását azáltal, hogy az adók, vámok és más díjak támogathatóságának tilalma kiegészül az „elvben” szóval, ami a kivételek lehetőségét jelzi. A kivételeket az engedélyezésre jogosult tisztviselők számára adott belső utasítások szabályozzák.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

4.1 A Bizottság által elfogadott módosítások

A Bizottság szerint elfogadható a félidős értékelés célkitűzéseire vonatkozó szöveg: (1), (2), (3), (4) preambulumbekezdések, 1. cikk (5) bekezdés és 2. cikk. Megjegyzendő, hogy a Tanács első olvasatban már jóváhagyta e preambulumbekezdéseket és cikkeket.

4.2 A Bizottság által elutasított módosítások

A Bizottság szerint nem elfogadhatóak a felhatalmazáson alapuló jogi aktusokra és a komitológiai kérdésekre vonatkozó cikkek: (3a) preambulumbekezdés, 1. cikk (1) bekezdés, 1. cikk (7) bekezdés (felhatalmazáson alapuló jogi aktusok), 1. cikk (2) bekezdés, 1. cikk (3) bekezdés, 1. cikk (4) bekezdés, 1 cikk (6) bekezdés (komitológia)).

5. Következtetés

A második olvasatot követően folytatni kell a megbeszéléseket a társjogalkotókkal annak érdekében, hogy konszenzuson alapuló megoldás szülessen, amely lehetőleg ellenőrzési jogot biztosít az Európai Parlamentnek a jelenlegi többéves programozási időszak hátralevő részére vonatkozóan, miközben nem határolja be a lehetőségeket a következő időszakra vonatkozóan, beleértve a felhatalmazáson alapuló jogi aktushoz való folyamodás lehetőségét is, az EUMSZ 290. cikkében meghatározott kritériumok teljes mértékű tiszteletben tartása mellett.